དེ་བཞིན་རྒྱ་གར་ནང་ལ་ང་ཚོའི་གཞོན་སྐྱེས་སློབ་གྲྭ་ཐོན་ཡོང་མཁན་ཚོའི་ནང་ལ་བལྟས་ན།དཔེར་ན།དེ་རིང་འདིར་ཚོགས་མཁན་བཀྲ་ཤིས་དབང་འདུས་གཙོ་གྱུར་ཁྱེད་རང་ཚོ་ཚང་མ་རྒྱ་གར་ནང་སློབ་སྦྱོང་བྱས་ནས་ཐོན་པ་ཤ་སྟག་རེད།དངོས་གནས་རང་གྲུབ་འབྲས་དཔེ་འདྲ་ཞིག་ཐོན་ཡོད།ཡང་ཕྱོགས་གཅིག་ནས་བོད་རིགས་གཞོན་སྐྱེས་བར་ལམ་སློབ་གྲྭ་ཐོན་མཁན་ཚོའི་ནང་ལ་ཁ་བསླུས་རྒྱག་མཁན་འདུག་ཟེར་མཁན་འདྲ་དང༌།རྐུ་མའི་སྒྲིག་འཛུགས་འདུག་ཟེར་མཁན་འདྲ་པོ་འདི་གྲས་ངོ་ཐོག་རང་མཛུབ་མོ་འཛུགས་ས་ཡོད་མེད་གང་ལྟར་ཡང༌།གླེང་ངན་ཞིག་ལྷགས་ཡོང་གི་ཡོད།དེ་བཞིན་ང་རང་ཚོའི་གཞོན་སྐྱེས་སློབ་གྲྭ་ཐོན་པ་ལས་བྱེད་ནང་ལ་ཞུགས་མཁན་ཚོའི་ནང་ལ་ཆ་བཞག་ནའང་མཚམས་རེར་གཤིས་ཀ་རྩུབ་པོ།ལམ་སང་རྒྱག་རེས་རྒྱག་མཁན་འདྲ་པོ་ཡོང་གི་ཡོད།ད་འདི་ཚོ་ག་རེ་བྱས་པ་རེད།